मुखरता और सेल्फ-कांफिडेंस ऐसी चीज़ें हैं, जिससे ज्यादातर लोग आकर्षित होते हैं। अपने उस खास इंसान को दिखाना कि आप खुश हैं, भी आपको आकर्षक बनाएगा और इससे उसके मन में आपको पाने की स्वाभाविक चाहत भी जागेगी। यदि वो आपको अपने आप से ही खुश रहता हुआ देखेगा, तो वो आपको और भी ज्यादा चाहेगा। यहाँ पर कांफिडेंस बढ़ाने के कुछ तरीके मौजूद हैं:  पहले तो एक बहुत ही सकारात्मक सोच अपनाएँ। यदि आप दुनिया की बुराइयों की जगह पर अच्छाइयों की ओर ध्यान देने लगेंगी, तो आपके अंदर से एक तरह की सकरात्मक ऊर्जा का संचार होगा, जिसे देखकर आपका वो खास इंसान आपको वापस पाना चाहेगा। अपनी बाहरी दिखावट को लेकर भी खुश रहें। अपने अंदर मौजूद कम से कम ऐसी तीन बातों की लिस्ट बना लें, जो आपको पसंद हैं और फिर अपनी कुछ अच्छी और सर्वश्रेठ खूबियों को दर्शाने लायक कपड़े पहनें। ध्यान रखकर हर दिन एक्सरसाइज करें, ताकि आप शारीरिक और मानसिक रूप से मजबूत बनी रह सकें। मुखर बनें। धीरे-धीरे और आराम से बोलने के बजाय स्पष्ट और साफ़ स्वर में बोलें। अपनी आवाज से ही लोगों का ध्यान पाएँ और देखें कि हर किसी को आपमें आपके द्वारा कही जाने वाली बातों के प्रति कांफिडेंस दिखाई देने लगता है। कभी-कभी पार्टी करना, डांस करना भी मजेदार लग सकता है, लेकिन ये किसी भी तरह से क्लासी बर्ताव नहीं होता। यदि आप किसी एक पार्टी में हैं, तो फिर लोगों के साथ में बातचीत करना, लेकिन सभ्यता से बात करना और ना ही सभी लोगों का ध्यान पाने के लिए जोर-जोर से चीखना शुरू करना, क्लासी बर्ताव माना जाता है। आप अभी भी जब तक कि जरा सी भद्दी नजर ना आ रही हों, तब तक जरा सा मजाकिया बन सकती हैं और वो भी आपको इसके लिए कहीं ज्यादा पसंद करने लगेगा। कोई भी इंसान ऐसी किसी भी लड़की की ओर नहीं देखना चाहता, जो कि नशे में धुत होकर इध-उधर गिर रही हो या सभी लोगों का ध्यान अपनी ओर आकर्षित करने के लिए कुछ भी करने को तैयार हो।  क्लासी होने का मतलब समझदार बनना है। हर कोई ऐसी ही लड़की चाहता है, जो समझदार होने के साथ-साथ जिसका अपनी भावनाओं पर काफी नियंत्रण भी हो। सही ढ़ंग से कपड़े पहनें। आपको क्लासी दिखने के साथ-साथ क्लासी बनना भी है। आप अपने आकार को थोडा-बहुत तो दिखा सकती हैं, लेकिन अपनी काया को उभारने के चक्कर में ऐसा कुछ भी बेहद चुस्त ना पहन लें, जिसे पहन कर आप भद्दी दिखाई दें। यदि आप अच्छी दिखने के साथ-साथ क्लासी भी दिखाई देंगी, तो वो इंसान आपकी ओर जरुर ध्यान देगा। अपने चेहरे पर एक प्यारी सी मुस्कुराहट लेकर चलने से आप दिखा पाएंगी कि आप कितनी खुश हैं और दुनिया में भी और अपने आसपास के लोगों को ख़ुशी बाँट रही हैं, जो आपको काफी अच्छा भी लग रहा है। यदि आप सच में ऐसा चाहती हैं, कि उसके मन में आपको पाने की चाहत जागे, तो आपको सच में अच्छा वक़्त बिताना चाहिए और उसे भी ये दिखाना होगा कि उसके बिना भी आप कितनी खुश हैं।  हँसें-- बहुत ज्यादा। उसे भी ये देखने दें कि आप अपने फ्रेंड्स के साथ में कितना हँसती मुस्कुराती रहती हैं और कितने अच्छे से अपनी जिंदगी के हर एक पल के मजे ले रही हैं। बिजी रहें। आप चाहे जो भी बातें कर रही हों, उसमें अपना पूरा ध्यान रखें। उसे भी देखने दें कि आप कितनी अच्छी श्रोता, प्रवक्ता बन गई हैं और अपनी बातों को व्यक्त करने लगी हैं। उसे देखने दें कि आप मजेदार चीज़ों को करने में कितनी बिजी हैं। यदि वो आपको आपके फ्रेंड्स के साथ में मस्ती मजाक करते हुए देखेगा, आपको आपकी सहेली के साथ दौड़ लगाते हुए देखेगा या फिर डांस फ्लोर पर मस्ती करते देखेगा, तो वो भी अपना ज्यादा से ज्यादा वक़्त आपके साथ बिताने की चाहत रखने लगेगा। यदि आप उसका ध्यान पाने के लिए काफी ज्यादा कोशिश करती हुई नजर आएंगी, उसके सामने कुछ ज्यादा ही मजे करते नजर आएंगी या फिर कुछ ज्यादा ही हॉट बन जाएंगी, तो ऐसे में इसे बहुत आसानी से पहचान लेगा। बस कोशिश तो यही करें कि आप अपने आप में बेहतर बनती जाएँ और उम्मीद करें कि वो आपको कहीं ना कहीं देख ही लेगा। इसे बहुत ज्यादा भी ना करें, नहीं तो इससे आप खुद ही चीज़ों को और भी बदतर बनाते जाएंगी।  जब वो आपके आसपास हो, तो उसे ये दिखाने की बहुत ज्यादा भी कोशिश ना करें, कि आप कितने मजे कर रही हैं। बस स्वाभाविक रहें। उसके आसपास अच्छा दिखने की भी बहुत ज्यादा कोशिश ना करें। वक़्त के हिसाब से ही कपड़े पहनें और बहुत ज्यादा भी मेकअप ना करें या फिर सिर्फ और सिर्फ उसका ध्यान पाने के लिए हाई हील्स पहन कर ना निकल जाएँ। वो इन सारी चीज़ों पर जरुर ध्यान देगा -- लेकिन इन्हें अच्छा भी नहीं समझेगा। उसके साथ एकदम ना चिपकी रहें। उसे आपके पास आने दें। यदि आप दोनों ही किसी पार्टी में हैं, तो उसे पहले आपके पास आने दें और बात शुरू करने दें।
طوّري ثقتك بنفسك. كوني أكثر أناقة. دعيه يرى أنك تستمتعين بوقتك. تجنّبي التصرفات اليائسة بكل ما لديك من عزيمة.